**Tartalomjegyzék**

**A Zalakaros Város Önkormányzata Képviselőtestülete 2016. június 24-i ülésén hozott határozatokról**

Hat. száma Tartalom

164/2016 Hulladékgazdálkodási közszolgáltatásról szóló rendelet valamint a

hulladékszállítási közszolgáltatási szerződés módosítása

165/2016 A Zalakarosi Kistérség Többcélú Társulással kapcsolatos

163/2016.(VI.16.) számú határozat módosítása

Kivonat: A Zalakaros Város Önkormányzata Képviselőtestülete 2016. június 24-én megtartott ülésének jegyzőkönyvéből.

**Képviselőtestület 164/2016. (VI.24.) számú határozata:**

Képviselőtestület:

1./ az előterjesztésnek megfelelően elfogadja a ZALAISPA Hulladékgazdálkodási Társulás, a ZALAISPA Nonprofit Zrt. és az önkormányzat között kötött hulladékgazdálkodási közszolgáltatási szerződés módosítását.

2./ felhatalmazza a polgármestert az előterjesztéssel megegyező tartalmú közszolgáltatási szerződés módosításának aláírására.

3./ felkéri a polgármestert, kezdeményezze a szerződésmódosítást a ZALAISPA Zrt-nél, hogy a szerződésbe kerüljön bele, hogy az önkormányzat a településgondnokságon keresztül ellenőrzi a közszolgáltatás teljesülését és ezzel a feladattal a munkaköri leírásuk egészüljön ki.

4./ felkéri a polgármestert, vizsgálja meg a lakosság bevonásának lehetőségét a hulladékszállítás és kezelés költségeinek viselésébe illetve kerüljön megvizsgálásra, hogy a jelenlegi feltételekhez képest a hulladékszállítási szolgáltatás területén milyen ésszerűsítési, racionalizálási megoldásokkal lehetne a költségeket csökkenteni – szállítási gyakoriság csökkentése, komposztálás, zöldhulladék hulladékudvarba szállítása stb.

Határidő: 2016. június 30.

Felelős: Novák Ferenc polgármester

Operatív felelős: Bognár Ottó településüzemeltetési és katasztrófavédelmi referens

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros, 2016. augusztus 22.

Szabóné dr. Csányi Marianna

Jegyző

Kivonat: A Zalakaros Város Önkormányzata Képviselőtestülete 2016. június 24-én megtartott ülésének jegyzőkönyvéből.

**Képviselőtestület 165/2016. (VI.24.) számú határozata:**

Képviselőtestület:

1./ a 163/2016. (VI.16.) számú határozatának /3/ pontja hatályát veszti, helyébe a következő rendelkezés lép:

„3./ A Társulási Tanácsnak a SZASZ jövőjéről hozott döntést követően javasolja, hogy a Társulás további együttműködését gondolja újra, ehhez Zalakaros Város Önkormányzatának képviselőtestülete az alábbi ajánlással él:

3.1 A társulás jövőbeni főfeladataként a területfejlesztés kerüljön meghatározásra.

3.2.Javasolja a Társulásnak, hogy az orvosi ügyelet ellátása 2017. január 1-jét követően is a Társulás keretein belül kerüljön megvalósításra. Az orvosi ügyelet esetében a feladatellátásban résztvevőket a Társulás által elfogadott ügyeleti hozzájárulás költsége terheli a jelenleg érvényes arányok alapján. Amennyiben az ügyeleti ellátásban résztvevő vállalkozó orvosok vagy az asszisztensek óradíja növekszik úgy a már elfogadott arányoknak megfelelően az egyes önkormányzatok hozzájárulási díja is növekszik.

Javasolja, hogy azon önkormányzatokat, akik a Társulásnak nem tagjai, de az orvosi ügyeleti ellátást igénybe kívánják venni, egységes adminisztratív hozzájárulási költség megfizetése terhelje.

3.3. A belső ellenőrzés Társulási keretekben történő magvalósítása esetén a Társulási Tanács pályázat alapján válassza ki a feladat megvalósítására alkalmas személyt vagy szervezetet.

A résztvevő önkormányzatokat csak az ellenőrzésenként fizetendő díj költsége terheli, amelyet közvetlenül az igénybevett szolgáltatás alapján fizeti a tevékenységet ellátónak.

3.4. Az együttműködés fontosságára tekintettel Zalakaros Város Önkormányzata a hivatalán keresztül vállalja költségtérítés nélkül a társulás adminisztratív feladatainak ellátását /pénzügyi, jogi és adminisztratív működtetésének költségeit/ a 3.2, és a 3.3-ban leírtak szerint.

3.5. Zalakaros Város Önkormányzata a Közösségi közlekedés projekt lezárásának szokásos pénzügyi és projektmenedzseri feladatait is költségtérítés nélkül vállalja 2017. január 1-jétől is, az ezen felül felmerülő egyéb költségek a projektben résztvevőket terheli.

3.6. A területfejlesztés keretében amennyiben ezen a területen feladat jelentkezik (közös pályázat), a megvalósuló projektek felmerülő költségei a résztvevők között kerül felosztásra a Társulási Tanács döntése alapján.

3.7. Mivel a Társulás munkaszervezete 2012.december 31-vel a törvény erejénél fogva megszűnt és a Társulási Megállapodásban megfogalmazottak szerint a Zalakarosi Közös Önkormányzati Hivatal látja el a Társulás pénzügyi, számviteli, gazdálkodási és döntés-előkészítési valamint a döntés végrehajtás szervezési feladatait, ezért a Zalakarosi Közös Önkormányzati Hivatalban a kistérségi jogi referensi álláshely megszűnik, melynek a Társulási Tanács általi tudomásulvételét javasolja a képviselőtestület 2017. január 1-jétől, mely figyelembevételével ezen időponttól a feladat-ellátási költségeken kívül a tagok külön hozzájárulás nélkül vehetik igénybe a 3.2. és a 3.3.alatt megfogalmazott szolgáltatásokat.

Határidő: 2016.június 30.

Felelős: Novák Ferenc polgármester

Operatív felelős: Dr. Beke-Megál Izabella kistérségi referens, Magyarné Kovács Judit pénzügyi osztályvezető

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros, 2016. augusztus 22.

Szabóné dr. Csányi Marianna

Jegyző